Soldatov Oleg Jurjevič

Oleg Jurjevič Soldatov (, sündui 9. vilukud vodel 1963, Soči-lidnas, Venäma) — venälaine dirižor da opendai. Karjalan arvostadud taidehradnik (2003) da Karjalan Valdkundan voden laureat (2003).

 Elostarin 
Lopi Piterin konservatorijan dirižor-horan tedokundan (1986, Т. I. Nemkinan klass), jäl'ges vahvištoiti radmahtištod operno-simfonižen dirižirovanijan tedokundal Ravil' Martinoval. Sai ezmäižed pauklahjad Toižel ühthižvenälaižel dirižoroiden konkursal (1988, Uljanovsk) da Rahvahidenkeskeižel Arturo Toskaninin nimel dirižoroiden konkursal (1990, Parma).

Vozil 1990 —1991 oli Tomskan simfonižen orkestran taidehohjandajan da pädirižoran. Vozil 1992—2006 ohjanzi, sidä aigan vozil 1996—2003 oli Sočin simfonižen orkestran taidehohjandajan da pädirižoran. Petroskoin orkestranke eziti mugomad sured kirjutesed, kut Mocartan «Rekvijem», Bethovenan Ühesanden simfonian, Sergei Tanejevan «Ioann Damaskin» da Karl Orfan «Karmina Burana», Igor' Stravinskovan «Psalmoiden simjonii» oratorijad .

9. sügüz'kud vodel 2003 L. N. Tolstovan 175-voččen jubilejan päiväl eziti Moskvas Hamovniki-muzei-kaičendan tanhal Širvani Čalajevan «Hadži-Murat» operan Tolstovan ühtennimižen starinan mödhe.

Vodel 2006 orkestran muzikmehiden ridan tähtВитива Н. Бунт в оркестре  // Карельская губерния. 2006. 11 января. № 2 (502). läksi Karjalan valdkundaližen filarmonian simfonižen orkestraspäi; vodelpäi 2006 om Sočin simfonižen orkestran kuctud pädirižor. Sidä aigan radab opendajan dirižortedokundal Petroskoin konservatorijas.

 Pauklahjad da arvostuz 

 Dirižoroiden konkursan Toskanini nimel laureat (Parma, 1990)
 Karjalan Valdkundan voden laureat (2003)
 Karjalan arvostadud taidehradnik (2003)
 Venäman valdmehišton premii kul'turoblastiš (2005)Главный дирижёр Симфонического оркестра Карельской государственной филармонии Олег Солдатов стал лауреатом премии Правительства РФ в области культуры  // Республика Карелия: Официальный сервер органов государственной власти.

 Homaičendad 

 Lähtked 

 Олег Солдатов: «Оркестр в республике один, перебегать некуда»: [Интервью] // Культура. — 2003, 30 октября — 5 ноября. — № 42 (7401).
 ОЛЕГ СОЛДАТОВ - ДЕСЯТЬ ЛЕТ СПУСТЯ